wannaphong/clean_thaiwikipedia huggingface dataset:
# ชายฝั่งซันริกุ
ชายฝั่งซันริกุ  เป็นพื้นที่ชายฝั่งมหาสมุทรแปซิฟิก ยืดไปจากจังหวัดอาโอโมริตอนใต้ ผ่านจังหวัดอิวาเตะ และจังหวัดมิยางิตอนเหนือ ทางเหนือของเกาะฮนชู ซึ่งเป็นเกาะหลักของญี่ปุ่น"Sanriku Coast"; เป็นระยะทางกว่า 600 กิโลเมตร ชื่อ "ซันริกุ" มาจากภูมิภาคทางประวัติศาสตร์ ซันริกุ (หรือ "สามริกุ") หมายถึง อดีตแคว้นริกูโอ (Rikuō) และริกูจู (Rikuchū) ซึ่งปัจจุบันอยู่ในอาโอโมริ และริกูเซ็ง ซึ่งปัจจุบันอยู่ในมิยางิ

ในพื้นที่ชายฝั่งซันริกุนี้มีแหล่งท่องเที่ยวอยู่หลายแห่ง ได้แก่ ชายฝั่งทาเนซาชิ, อุทยานแห่งชาติริกูจูไกงัง และกึ่งอุทยานแห่งชาติมินามิซันริกุกิงกาซัง

 ภูมิประเทศ 
ชายฝั่งซันริกุเป็นลักษณะชายฝั่งริอาในแนวภูเขาคิตากามิ 大地形（何県にもまたがるような広域の地形）（国土交通省国土地理院）北上山地の準平原地形と特有の地質が生み出す貴重な植物群（三陸ジオパーク「ジオコラム」 ซึ่งเป็นที่ราบสูงมาบรรจบกับมหาสมุทรแปซิฟิก ชายฝั่งซันริกุมีลักษณะภูมิประเทศแบบยกสูง แต่ด้วยลักษณะความเร็วในการยกตัวที่ต่างกันทำให้เมืองมิยาโกะทางเหนือและใต้มีลักษณะที่ต่างกันอย่างมาก 

บริเวณทางตอนเหนือของเมืองมิยาโกะ จังหวัดอิวาเตะ แผ่นดินมีการยกตัวขึ้นอย่างมากทำให้เกิดเป็นภูมิประเทศแบบ "ชายหาดยกตัวสูง" ทำให้แนวหน้าผาที่ยื่นออกไปในทะเลมีลักษณะคล้ายกันแลดูซ้ำซากจำเจ 
และไม่เหมาะกับการสร้างท่าเรือ นอกจากนี้ยังมีหน้าผาที่ถูกคลื่นกัดเซาะจนกลายเป็นหน้าผาทะเลที่มีรูปแบบหลากหลาย มีจุดชมวิวมากมาย หลายแห่งได้เกิดเป็นหุบเขาลึกเนื่องจากการกัดเซาะของคลื่น 

 ปรากฏการณ์แผ่นดินไหว 
thumb|right|ความหายนะหลังสึนามิใน ค.ศ. 1896 
อ่าวของแนวชายฝั่งอันผิดปรกตินี้เหมือนว่าจะช่วยขยายการทำลายล้างของคลื่นสึนามิSatake, Kenji. (28 มิถุนายน 2005). . . เหตุการณ์ที่สำคัญคือ แผ่นดินไหวและคลื่นสึนามิในโทโฮกุ พ.ศ. 2554 ซึ่งก่อนหน้านั้น ประวัติศาสตร์สึนามิของซันริกุอาจถูกตีความว่า คลื่นสึนามิทำให้มีผู้เสียชีวิตลดลงอย่างต่อเนื่อง จากการป้องกันและวางแผนของมนุษย์ แต่ภัยพิบัติในปี พ.ศ. 2554 นั้นสร้างฐานใหม่สำหรับการวิเคราะห์คลื่นสึนามิที่เกิดขึ้นเป็นประจำClancy, Gregory.  "Sanriku: Japan's 'Tsunami Coast'," The Telegraph (UK). 14 มีนาคม 2011.
# ซินการา
{{กล่องข้อมูล นักมวยปล้ำ
| name        = ซินการา
| birthname  = Jorge Arias
| image       = Sin Cara WWE Axxess 2014.jpg
| names       = HunicoIncognitoJorge AriasMísticoMistico de JuarezMysticoSin Cara (II)Sin Cara Negro
| birth_date  = 
| birth_place = El Paso, Texas, U.S.
| height      = 
| weight      = 198 lb
| billed      = El Paso, TexasJuárez, MexicoMexico City
| debut       = November 21, 1999
| retired     = 
}}ฆอร์เฆ อาเรียส (Jorge Arias; เกิด) นักมวยปล้ำอาชีพชาวอเมริกันเชื้อสายเม็กซิโกที่เซ็นสัญญากับWWEในนาม ซินการา (Sin Cara) หรือเดิม ฮูนิโก (Hunico) ในปี2009เขาเริ่มฝึกกับค่ายทักษะของWWEอย่างFCW ในปี 2011 ได้รับบทเป็นซินการาตัวปลอมเปิดศึกกับซินการาตัวจริง จากนั้นทั้งคู่เจอกันในเฮลอินเอเซล (2011)ซึ่งตัวจริงเป็นฝ่ายชนะ ต่อมาได้ถูกซินการาถอดหน้ากากเลยต้องเปลี่ยนบท ในปลายปี 2013 เขาก็ได้สวมบทเป็นซินการาแบบถาวร ในNXT TakeOver: Fatal 4-Way เดอะลูชาดรากอนส์(ซินการาและคาลิสโต)ได้คว้าแชมป์แท็กทีม NXTเป็นเข็มขัดแชมป์เส้นแรกของพวกเขาใน WWE ในเดือนกรกฎาคม 2016 ได้แยกทีมกับคาลิสโตจากการดราฟต์คัดตัวนักมวยปล้ำ ในปี 2019 ได้ออกจาก WWE

แชมป์และรางวัล
 Chikara King of Trios (2008) – with El Pantera and Lince Dorado
 Rey de Voladores (2008)
 Florida Championship Wrestling FCW Florida Tag Team Championship (2 times) – with Epico
 Pro Wrestling Illustrated PWI ranked him 93 of the 500 best singles wrestlers in the PWI 500 in 2012
 World Wrestling Association WWA Middleweight Championship (2 times)
 Northern Wrestling Federation NWF Heavyweight Championship (1 time)
 WWE'''
 NXT Tag Team Championship (1 time) – with Kalisto
 Slammy Award (1 time)
 Double Vision Moment of the Year (2011) – with Sin Cara Azul

นัดที่เดิมพัน
Winner (wager)Loser (wager) Location Event Date Notes Sin Cara Azul (mask)  Sin Cara Negro (mask)  Mexico City, Distrito Federal  SmackDown    Aired .
# โนดะ (จังหวัดชิบะ)
โนดะ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 103.54 ตารางกิโลเมตร  มีจำนวนประชากรในเมืองประมาณ 154,114 คนใน 69,191 ครัวเรือน และมีความหนาแน่นของประชากรที่ 1500 คนต่อตารางกิโลเมตร ตัวเมืองมีพื้นที่ทั้งหมด  เมืองนี้มีชื่อเสียงในด้านการผลิตซอสถั่วเหลือง

ภูมิศาสตร์
โนดะเป็นเมืองทางเหนือสุดของจังหวัดชิบะ โดยอยู่ห่างจากชิบะประมาณ 40 กิโลเมตร และห่างจากใจกลางโตเกียว 30 ถึง 40 กิโลเมตร ใจกลางเมืองล้อมรอบด้วยแม่น้ำสามฝั่ง คือแม่น้ำโทเนะทางตะวันออกของเมือง แม่น้ำเอโดะทางตะวันตก และคลองโทเนะทางใต้ ฝั่งตรงข้ามของแม่น้ำโทเนคือจังหวัดอิบารากิ และฝั่งตรงข้อมของแม่น้ำเอโดะคือจังหวัดไซตามะ

ชุมชนใกล้เคียง
จังหวัดชิบะ
คาชิวะ
นางาเรยามะ
จังหวัดไซตามะ
คาซูกาเบะ
โยชิกาวะ
ซัตเตะ
มัตสึบูชิ
ซูงิโตะ
จังหวัดอิบารากิ
บันโด
โมริยะ
โจโซ
โกกะ
ซาไก

ภูมิอากาศ
โนดะมีภูมิอากาศแบบอบอุ่นชื้น (Cfa) ที่มีฤดูร้อนแบบอุ่นและฤดูหนาวแบบอ่อนที่มีหิมะบางส่วนถึงไม่มีเลย อุณหภูมิรายปีโดยเฉลี่ยที่โนดะอยู่ที่ 14.6 °C. หยาดน้ำฟ้าโดยเฉลี่ยรายปีอยู่ที่ 1351 มิลลิเมตร โดยเดือนที่เปียกชื้นที่สุดคือกันยายน อุณหภูมิสูงสุดโดยเฉลี่ยอยู่ในเดือนสิงหาคมที่รอบ ๆ 26.6 °C และต่ำสุดในเดือนมกราคมรอบ ๆ 3.7 °CNoda climate data

ประชากร
จากข้อมูลสำมะโนประชากรญี่ปุ่นIsumi population statistics ประชากรเมืองโนดะเพิ่มขึ้นในเวลา 100 ปีที่ผ่านมา
# อิจิกาวะ (จังหวัดชิบะ)
อิจิกาวะ  เป็นนครในจังหวัดชิบะ ประเทศญี่ปุ่น ได้รับการยกฐานะเป็นนครเมื่อวันที่ 3 พฤศจิกายน ค.ศ. 1934 มีขนาดพื้นที่ทั้งสิ้น 57.45 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 495,974 คน ตั้งอยู่ทางทิศตะวันออกของกรุงโตเกียว ใช้เวลาเดินทางจากใจกลางโตเกียวประมาณ 20 นาที

 ภูมิศาสตร์ 
 เทศบาลที่ติดกัน 
 จังหวัดชิบะ
 นครอูรายาซุ
 นครฟูนาบาชิ
 นครมัตสึโดะ
 นครคามางายะ
 มหานครโตเกียว
 เขตเอโดงาวะ

 ประชากร 
จากข้อมูลการสำรวจสำมะโนประชากรของญี่ปุ่นสถิติประชากรอิจิกาวะ จำนวนประชากรของอิจิกาวะเพิ่มขึ้นสิบห้าเท่าในช่วงศตวรรษที่ผ่านมา
# เจ้าหญิงรังน์ฮิลด์แห่งนอร์เวย์
เจ้าหญิงรังน์ฮิลด์ อเล็กซันดราแห่งนอร์เวย์ (ประสูติ 9 มิถุนายน ค.ศ. 1930 - 16 กันยายน ค.ศ. 2012) พระราชธิดาองค์แรกในสมเด็จพระราชาธิบดีโอลาฟที่ 5 แห่งนอร์เวย์‎ กับเจ้าหญิงมาร์ธาแห่งสวีเดนKongehuset.no - Her Highness Princess Ragnhild เป็นพระเชษฐภคินีในเจ้าหญิงอัสตริดแห่งนอร์เวย์ และสมเด็จพระราชาธิบดีฮารัลด์ที่ 5 แห่งนอร์เวย์

 เสกสมรส 
เจ้าหญิงรังน์ฮิลด์ได้เสกสมรสกับนายเอิร์ลลิง สเวน ลอเรนต์เซน เมื่อวันที่ 15 พฤษภาคม ค.ศ. 1953 ที่โบสถ์อัสแกร์ ต่อมาพระองค์ต้องสละพระอิสริยยศระดับ Her Royal Highness และมีพระยศเป็น เจ้าหญิงแห่งนอร์เวย์, นางลอเรนต์เซนKongehuset.no - Biography Her Highness Princess Ragnhild หลังจากการเสกสมรสพระองค์ได้เสด็จไปประทับยังนครรีโอเดจาเนโร ประเทศบราซิล ตราบจนสิ้นพระชนม์ ทรงมีโอรส-ธิดาทั้งหมด 3 คน ได้แก่
 นายโฮกุน ลอเรนต์เซน (เกิด 23 สิงหาคม ค.ศ. 1954)
 นางอิงเงบอร์ก ริเบย์โร (เกิด 27 กุมภาพันธ์ ค.ศ. 1957)
 นางรังน์ฮิลด์ ลอง (เกิด 8 พฤษภาคม ค.ศ. 1968)

 พระองค์ต่อสาธารณชน 
พระองค์ได้ประทานสัมภาษณ์รณรงค์ให้ประชาชนหยุดวิพากษ์วิจารณ์ เจ้าหญิงมาร์ธา ลุยเซอ และมกุฎราชกุมารโฮกุน มักนุส ผู้เป็นพระภาติยะของพระองค์เกี่ยวกับการเลือกคู่ครองของทั้งสองพระองค์ ที่ออกอากาศทางช่อง TV 2 ซึ่งเป็นช่องโทรทัศน์ที่ออกกาศภายในประเทศนอร์เวย์เองในปี ค.ศ. 2004Here's what Princess Ragnhild said 

พระองค์ทรงมีความเห็นส่วนพระองค์ว่า การเสกสมรสของพระบรมวงศานุวงศ์ในรุ่นปัจจุบันอาจสร้างข้อถกเถียงแก่สถาบันพระมหากษัตริย์แห่งนอร์เวย์ได้ ทั้งยังทรงปรารถนาว่า พระองค์จะสิ้นพระชนม์ไปเสีย ก่อนที่ มกุฎราชกุมารีเมตเต-มาริต จะขึ้นเป็นสมเด็จพระราชินี

มีความพยายามของพระสวามีในเจ้าหญิง ที่จะให้ TV 2 แก้ไขเกี่ยวถ้อยคำในพระดำรัสอันเสียดสีของเจ้าหญิงออกซึ่งก็ไม่เป็นผล

 สิ้นพระชนม์ 
เจ้าหญิงรังน์ฮิลด์แห่งนอร์เวย์ สิ้นพระชนม์ในที่ประทับในนครรีโอเดจาเนโร ประเทศบราซิล เมื่อวันที่ 16 กันยายน ค.ศ. 2012 หลังจากทรงพระประชวรเป็นระยะเวลานาน สิริพระชนมายุได้ 82 พรรษาhttp://www.vg.no/rampelys/artikkel.php?artid=10045713 ซึ่งพระศพถูกฝังลง ณ โบสถ์ในเมืองอัสแกร์ ประเทศนอร์เวย์Kongehuset โดยมีผู้ร่วมงานคือ มกุฎราชกุมารโฮกุ้น, มกุฎราชกุมารีเมตเต-มาริต, เจ้าหญิงอัสตริด พระขนิษฐา และเจ้าหญิงมาร์ธา ทั้งนี้มกุฎราชกุมารีวิกตอเรียแห่งสวีเดน ได้เสด็จพระราชดำเนิน มาเป็นตัวแทนของราชวงศ์สวีเดนในงานปลงพระศพครั้งนี้ด้วยKongehuset - Funeral service for Princess Ragnhild

 พระเกียรติยศ 
 พระอิสริยยศ 
 เฮอร์รอยัลไฮนิส เจ้าหญิงรังน์ฮิลด์แห่งนอร์เวย์ (9 มิถุนายน ค.ศ. 1930 - 15 พฤษภาคม ค.ศ. 1953)
 เฮอร์ไฮนิส เจ้าหญิงรังน์ฮิลด์แห่งนอร์เวย์, นางลอเรนต์เซน (15 พฤษภาคม ค.ศ. 1953 - 16 กันยายน ค.ศ. 2012)

 สถานที่ตามพระนาม 
 ชายฝั่งเจ้าหญิงรังน์ฮิลด์ ในดินแดนการอ้างสิทธิ์ของนอร์เวย์ในทวีปแอนตาร์กติกา
 เรือเอ็ม.เอส. เจ้าหญิงรังน์ฮิลด์ ภายหลังได้เปลี่ยนชื่อเป็น เรือเอ็ม.เอส.บาฮามาส์เซเลเบรชัน
# ขนาดคลื่นพื้นผิว
มาตราขนาดคลื่นพื้นผิว  เป็นหนึ่งในมาตราแสดงขนาดที่ใช้ในวิทยาแผ่นดินไหว เพื่ออธิบายขนาดของแผ่นดินไหว มาตราดังกล่าวใช้ค่าที่ได้จากการวัดคลื่นพื้นผิวเรลีย์ ซึ่งเดินทางตามชั้นบนสุดของผิวโลกเป็นหลัก ปัจจุบันมาตราดังกล่าวใช้ในสาธารณรัฐประชาชนจีน เป็นมาตรฐานแห่งชาติ (GB 17740-1999) ในการจัดหมวดหมู่แผ่นดินไหว

ในปี พ.ศ. 2489 เบโน กูเทนเบิร์ก กำหนดต้นแบบของมาตราขนาดคลื่นพื้นผิวซึ่งวัดขนาดและคาบของคลื่นพื้นผิวและมุมจากศูนย์กลางการสั่นสะเทือน โดยมีพื้นฐานจากมาตราขนาดท้องถิ่น (มาตราริกเตอร์,) เพื่อพัฒนาความละเอียดในแผ่นดินไหวที่มีขนาดใหญ่ขึ้น   ต่อมาในปี พ.ศ. 2505 วิต การนิก (Vít Kárník) ได้กำหนดสูตรสำหรับการประเมินทั่วไปของมาตราขนาดคลื่นพื้นผิว และในปี พ.ศ. 2510 สมาคมนานาชาติด้านแผ่นดินไหวและฟิสิกส์ภายในโลก (IASPEI) แนะนำให้ใช้เป็นวิธีการวัดมาตรฐานสำหรับขนาดของแผ่นดินไหว

 นิยาม 
สูตรใช้คำนวณขนาดคลื่นพื้นผิว คือ

โดย A เป็นค่าการกระจัดอนุภาคสูงสุดในคลื่นตัวกลาง (เวกเตอร์ผลรวมของการกระจัดแนวดิ่งทั้งสอง) หน่วยเป็นไมโครเมตร, T เป็นคาบในหน่วยวินาที, Δ เป็นระยะทางจากจุดเหนือศูนย์กลางการเกิดแผ่นดินไหว หน่วยเป็นองศา และ

ตาม GB 17740-1999 การกระจัดแนวดิ่งทั้งสองจะต้องถูกวัดในเวลาเดียวกัน หรือภายใน 1/8 ของคาบ หากการกระจัดทั้งสองมีคาบแตกต่างกัน ผลรวมถ่วงน้ำหนักจะต้องนำมาคิดด้วย

โดย  เป็นการกระจัดตามแนวเหนือ-ใต้ หน่วยเป็นไมโครเมตร,  เป็นการกระจัดตามแนวตะวันออก-ตะวันตก หน่วยเป็นไมโครเมตร,  เป็นคาบที่สอดคล้องกับ  หน่วยเป็นวินาที และ  เป็นคาบที่สอดคล้องกับ  หน่วยเป็นวินาที

 การศึกษาอื่น 
วลาดีเมียร์ โทบีอัส (Vladimír Tobyáš) และ ไรน์ฮาร์ด มิตทาก (Reinhard Mittag) เสนอความสัมพันธ์ของมาตราขนาดคลื่นพื้นผิวกับมาตราขนาดท้องถิ่น  โดยใช้

สมการอื่น ๆ รวมถึงสามสมการที่ได้รับการปรับปรุง ซึ่งเสนอโดย เฉิน จวิ้นเจี๋ย (CHEN Junjie) และคณะ:

และ

 คุณสมบัติ 
 thumb | ผู้พัฒนาต้นแบบของมาตราขนาดคลื่นพื้นผิว
มาตราขนาดคลื่นพื้นผิว เป็นไปตามลักษณะและค่าการประเมินของมาตราขนาดท้องถิ่น และเพิ่มขึ้นในอัตราแบบลอการิทึมเมื่อปริมาณพลังงานของแผ่นดินไหวเพิ่มขึ้น ดังนั้นเมื่อขนาดของแผ่นดินไหวที่แน่นอนถูกวัดโดยใช้มาตราขนาดคลื่นพื้นผิวและมาตราขนาดท้องถิ่น จึงเกือบจะได้ค่าเดียวกัน

มาตราขนาดคลื่นพื้นผิวไม่จำเป็นต้องมีค่าการแก้ไขสำหรับแต่ละจุดสังเกต ซึ่งแตกต่างจากมาตราขนาดท้องถิ่น แต่ขนาดที่วัดได้มีแนวโน้มที่จะลู่เข้าสู่ค่าที่วัดได้จากมาตราขนาดของท้องถิ่นในแผ่นดินไหวขนาดใหญ่  ด้วยเหตุนี้จึงใช้สำหรับการรายงานขนาดในทันที แต่จะใช้มาตราขนาดโมเมนต์เพื่อรายงานขนาดที่แน่นอนอีกครั้งในกรณีที่เกิดแผ่นดินไหวขนาดใหญ่
# รถไฟฟ้าโมโนเรล สายแกรนด์สแควร์ พระราม 9
โครงการรถไฟฟ้าโมโนเรล สายแกรนด์สแควร์ พระราม 9 เป็นโครงการรถไฟฟ้าโมโนเรลระยะสั้น บนถนนรัชดาภิเษกจนถึงถนนอโศก-ดินแดง ใกล้ๆ กับโครงการแกรนด์ สแควร์ @ พระราม 9 ดำเนินการโดยกรุงเทพมหานคร ร่วมกับบริษัท แกรนด์ คาแนล แลนด์ จำกัด (มหาชน) และบริษัท กรุงเทพธนาคม จำกัด โดยจะเป็นส่วนหนึ่งของโครงการแกรนด์ สแควร์ @ พระราม 9 ทั้งนี้โครงการรถไฟฟ้าโมโนเรลสายดังกล่าว มีจุดประสงค์เพื่อเชื่อมต่อระบบหลักทั้งสองเส้นที่สถานีปลายทาง และแก้ไขปัญหารถติดบริเวณถนนอโศก-ดินแดงบริเวณหน้าทางเข้าสถานีมักกะสันของแอร์พอร์ตเรลลิงก์ด้วย

โดยโครงการนี้เป็นส่วนหนึ่งที่เกิดขึ้นจาก นโยบายของกรุงเทพมหานคร ที่มีนโยบายส่งเสริมให้เอกชนให้ลงทุนในระบบสาธารณูปโภคอยู่แล้ว โดยเฉพาะด้านระบบขนส่งมวลชน อันจะส่งผลดีต่อการพัฒนาประเทศในภาพรวม และไม่ต้องใช้งบประมาณของทางราชการในการดำเนินโครงการสาธารณะ โดยกรุงเทพมหานครจะเป็นผู้ประสานงานกับหน่วยงานด้านราชการ การสนับสนุนระบบเชื่อมต่อการเดินทาง และการอำนวยความสะดวกอื่นๆตามอำนาจหน้าที่และกฎหมายของกรุงเทพมหานครหนุนเอกชนสร้างโมโนเรลในพื้นที่ยาว 800 เมตร ซึ่งปัจจุบันได้ทำการลงนามเซ็นบันทึกความเข้าใจ (MOU) ไปเป็นที่เรียบร้อยแล้ว เหลือเพียงแต่การออกแบบ EIA แล้วนำเสนอต่อกระทรวงคมนาคมเท่านั้นกทม. เซ็น MOU ผุด"โมโนเรล"พระราม9-ส.แอร์พอร์ตลิงก์

โดยหลังเปิดให้บริการ บริษัท แกรนด์ คาแนล แลนด์ จำกัด (มหาชน) ได้คาดหวังไว้ว่าจะมีจำนวนผู้โดยสาร 150,000 คนต่อเที่ยวต่อวัน หากโครงการนี้สำเร็จลุล่วงไปด้วยดี ก็จะถือได้ว่าเป็นโครงการต้นแบบในการสนับสนุนเอกชนลงทุนในระบบขนส่งมวลชนสาธารณะในที่อื่นๆ ที่ไม่เกี่ยวข้องกับระบบขนส่งมวลชนสาธารณะของกระทรวงคมนาคม โดยไม่ต้องใช้งบประมาณทางราชการ

 จุดเชื่อมต่อการเดินทาง 

 รถไฟฟ้ามหานคร สายเฉลิมรัชมงคล เชื่อมต่อที่ สถานีพระราม 9 และ สถานีเพชรบุรี
 รถไฟฟ้าเชื่อมท่าอากาศยานสุวรรณภูมิ เชื่อมต่อที่ สถานีมักกะสัน
# ปลาน้ำฝาย
ปลาน้ำฝาย เป็นปลาน้ำจืดสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Sikukia (/สี-กุก-เอีย/)
ลักษณะ
มีลักษณะเหมือนปลาในวงศ์นี้ส่วนใหญ่ แต่มีขนาดเล็ก หัวมีขนาดเล็ก จะงอยปากสั้นทู่ ไม่มีหนวด มีเยื่อไขมันเหมือนวุ้นอยู่รอบ ๆ ดวงตา เกล็ดมีสีเงิน ครีบต่าง ๆ โปร่งแสง

ถูกค้นพบและอนุกรมวิธานโดย ฮิว แมคคอร์มิค สมิธ ที่คลองสีกุกในเขตจังหวัดชัยนาท (ปัจจุบันนิยมเรียกว่า "แม่น้ำน้อย") เมื่อวันที่ 26 พฤศจิกายน ค.ศ. 1931 จึงตั้งชื่อสกุลให้สอดคล้องกับสถานที่ค้นพบ

มีทั้งหมด 4 ชนิด โดยชนิดที่พบบ่อยมี 2 ชนิด พบกระจายพันธุ์ทั่วไปในคลองและแม่น้ำสายใหญ่ในประเทศไทย เช่น แม่น้ำเจ้าพระยา, แม่น้ำโขง และพบได้จนถึงตอนใต้ของจีนสมโภชน์ อัคคะทวีวัฒน์ หน้า 173, สาระน่ารู้ปลาน้ำจืดไทย เล่ม ๑ (พ.ศ. 2547) ISBN 974-00-8701-9

ชนิด
Sikukia flavicaudata Chu & Chen, 1987
Sikukia gudgeri (Smith, 1934)
Sikukia longibarbata Li, Chen, Yang & Chen, 1998
Sikukia stejnegeri Smith, 1931

ดูเพิ่ม
Parasikukia maculata
# สมมูลทีเอ็นที
สมมูลทีเอ็นที  เป็นวิธีวัดพลังงานที่ปลดปล่อยออกมาในการระเบิด ตันของทีเอ็นทีเป็นหน่วยพลังงานเทียบเท่ากับ 4.184 จิกะจูล ซึ่งประมาณเท่ากับปริมาณพลังงานที่ปลดปล่อยออกมาในการระเบิดทีเอ็นทีหนึ่งตัน เมกะตันเป็นหน่วยพลังงานเท่ากับ 4.184 พีตาจูลJoules to Megatons Conversion Calculator

กิโลตันและเมกะตันของทีเอ็นที เดิมใช้วัดอัตราพลังงานที่ปลดปล่อยออกมา และใช้วัดอำนาจทำลายล้างของอาวุธนิวเคลียร์ หน่วยนี้ถูกเขียนไว้ในสนธิสัญญาควบคุมอาวุธนิวเคลียร์หลายฉบับ และระบุอำนาจทำลายล้างเมื่อเทียบกับระเบิดธรรมดาอย่างทีเอ็นที ล่าสุด สมมูลทีเอ็นทีใช้อธิบายพลังงานที่ปลดปล่อยออกมาในเหตุการณ์ทำลายล้างสูงอื่น อาทิ การพุ่งชนของอุกกาบาต อย่างไรก็ตาม ทีเอ็นทีมิใช่ระเบิดตามแบบที่มีพลังงานมากที่สุด ตัวอย่างเช่น ไดนาไมต์มีความหนาแน่นของพลังงานมากกว่าทีเอ็นที 60%

 ค่า 
ทีเอ็นทีหนึ่งกรัมปลดปล่อยพลังงานออกมาหลังระเบิด 980-1,100 แคลอรี ในการนิยามทีเอ็นทีหนึ่งตัน จึงเทียบมาตรฐานอย่างไม่มีกฎเกณฑ์ โดยให้ 1,000 แคลอรี เท่ากับ 4,184 จูลNIST Guide for the Use of the International System of Units (SI): Appendix B8—Factors for Units Listed Alphabetically  นิยามนี้เป็นนิยามเก่า พลังงานของระเบิดโดยทั่วไปจะถูกคำนวณโดยใช้พลังงานการระเบิดงานอุณหพลศาสตร์ ซึ่งทีเอ็นทีถูกวัดอย่างแม่นยำที่ 1,120 แคลอรี/กรัม จากการทดลองเป่าลมมากครั้ง และโดยทฤษฎีแล้วคำนวณไว้ที่ 1,160 แคลอรี/กรัมCooper, Paul. Explosives Engineering, New York: Wiley-VCH, 1996, p. 406.
# เอ็ลและนิกกิ
เอ็ลและนิกกิ  หรือชื่อเดิม เอลดาร์และไนการ์  เป็นศิลปินคู่ดูโอสัญชาติอาเซอร์ไบจาน สมาชิกประกอบด้วยเอลดาร์ กาซิมอฟและไนการ์ จามัล พวกเขาเป็นตัวแทนของในการประกวดเพลงยูโรวิชันปี 2025 ด้วยเพลง "รันนิงสแกร์" ซึ่งสามารถคว้าชัยชนะได้ด้วยคะแนน 221 คะแนน

 ผลงานเพลง 
 ซิงเกิล 
{|class="wikitable plainrowheaders" style="text-align:center;" border="1"
 ชื่อ ปี ตำแหน่งสูงสุดบนชาร์ต อัลบั้มหรืออีพี AUT BEL (FLA) BEL (WAL) GER GRE IRE NL SWI UK "รันนิงสแกร์" 2011 22  37  9  33  8  41  59  11  61
# ดับเบิลยูซีดับเบิลยู แบทเทิลโบวล์
ดับเบิลยูซีดับเบิลยู แบทเทิลโบวล์ เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 20 พฤศจิกายน พ.ศ. 2536 ณ Pensacola Civic Center, Pensacola, Florida สหรัฐอเมริกา โดยมีจำนวนผู้เข้าชมในสนามทั้งสิ้น 7,000 คน 

ผลการปล้ำ
#แมทช์การปล้ำกำหนดการปล้ำเวลา1Vader และ Cactus Jack (ผู้จัดการ/Harley Race) ชนะ Charlie Norris และ Kane.แมทช์การปล้ำแทกทีม07:342Brian Knobbs และ Johnny B. Badd (พร้อมด้วย Missy Hyatt) ชนะ Erik Watts และ Paul Romaแมทช์การปล้ำแทกทีม12:563The Shockmaster และ Paul Orndorff (พร้อมด้วย The Masked Assassin) ชนะ Ricky Steamboat และ Lord Steven Regal (พร้อมด้วย Sir William)แมทช์การปล้ำแทกทีม4King Kong และ Dustin Rhodes ชนะ The Equalizer และ Awesome Kongแมทช์การปล้ำแทกทีม05:555Sting และ Jerry Sags (พร้อมด้วย Missy Hyatt) ชนะ Ron Simmons และ Keith Coleแมทช์การปล้ำแทกทีม13:146Ric Flair และ Steve Austin (พร้อมด้วย Col. Robert Parker และ Fifi) ชนะ 2 Cold Scorpio และ Maxx Payneแมทช์การปล้ำแทกทีม14:317Rick Rude และ Shanghai Pierce ชนะ Tex Slazenger และ Marcus Bagwellแมทช์การปล้ำแทกทีม14:508Road Warrior Hawk และ Rip Rogers ชนะ Davey Boy Smith และ Koleแมทช์การปล้ำแทกทีม07:559Vader ชนะแมทช์การปล้ำแบทเทิลรอยัล เพื่อตำแหน่งแบทเทิลโบวล์25:33

ดูเพิ่ม
รายชื่อรายการเพย์-เพอร์-วิวของดับเบิลยูซีดับเบิลยู
# ภาวะพบร่วม PHACE
ภาวะพบร่วม PHACE  ย่อมาจาก Posterior fossa malformation-hemangiomas-arterial anomalies-cardiac defects-eye abnormalities-sternal cleft and supraumbilical raphe association (สภาพวิรูปของสมองส่วน posterior fossa, เนื้องอกหลอดเลือด, ความผิดปกติของหลอดเลือดแดง, ภาวะหัวใจบกพร่อง, ความผิดปกติของตา, ช่องแยกกระดูกอก และรอยแยกเย็บเหนือสะดือ) เป็นโรคทางพันธุกรรมอย่างหนึ่งซึ่งทำให้ผู้ป่วยมีภาวะผิดปกติหลายอย่าง
ประวัติศาสตร์
มีการพบความสัมพันธ์ระหว่างการพบ hemangioma ขนาดใหญ่ที่ใบหน้าร่วมกับความผิดปกติของหลอดเลือดสมองและหลอดเลือดใบหน้าตั้งแต่ ค.ศ. 1978 โดย Pascual-Castroviejo ซึ่งได้รายงานผู้ป่วยหญิง 7 รายซึ่งมี hemangioma ที่ใบหน้าและหนังศีรษะ นอกจากนี้ยังได้ตั้งข้อสังเกตด้วยว่า hemangioma นี้สัมพันธ์กับความผิดปกติของสมอง โดยเฉพาะเซเรเบลลัม และโรคหัวใจพิการแต่กำเนิดบางชนิด และความผิดปกติของหลอดเลือดที่เป็นมากที่สุดจะพบในด้านเดียวกันกับ hemangioma
# กลุ่มอาการ
กลุ่มอาการ  คือชุดความสัมพันธ์ระหว่างอาการและอาการแสดงหลาย ๆ อย่าง ซึ่งพบร่วมกัน และสามารถอธิบายกลไกซึ่งเป็นสาเหตุได้ เช่น กลุ่มอาการดาวน์ ซึ่งทำให้ผู้ป่วยมีลักษณะใบหน้าเฉพาะ มีความบกพร่องของพัฒนาการ มีกล้ามเนื้ออ่อนแรง มีหัวใจผิดปกติ และมีกลไกซึ่งเป็นสาเหตุคือการมีแฝดสามของโครโมโซมคู่ที่ 21 ฯลฯ

กลุ่มอาการหลายอย่างตั้งชื่อตามผู้ค้นพบ หรืออาจตั้งชื่อตามที่มาอื่น ๆ เช่น สถานที่ ประวัติศาสตร์ ตำนาน หรือไม่ใช้ชื่อเฉพาะแต่ตั้งตามลักษณะเฉพาะของกลุ่มอาการนั้น ๆ ก็ได้
# รัฐมนตรีลอย
รัฐมนตรีลอย  เป็นรัฐมนตรีที่ไม่มีหน้าที่รับผิดชอบเจาะจง หรือรัฐมนตรีที่ไม่ได้ประจำกระทรวงใดกระทรวงหนึ่ง ตำแหน่งที่มีแต่ในนามนี้ มักพบได้โดยเฉพาะอย่างยิ่งในประเทศที่ปกครองโดยรัฐบาลผสม และคณะรัฐมนตรีที่อำนาจการตัดสินใจ ซึ่งรัฐมนตรีลอยแม้ว่าจะไม่ดำรงตำแหน่งหรือประจำกระทรวงใดชัดเจน แต่มีสิทธิลงคะแนนออกเสียงในการตัดสินใจของคณะรัฐมนตรี ในบางประเทศที่ฝ่ายบริหารไม่ได้ประกอบด้วยพรรคร่วมรัฐบาล และ ที่พบบ่อยครั้งกว่าคือ ประเทศที่ประธานาธิบดีเป็นประมุข อย่างเช่น สหรัฐอเมริกา ตำแหน่งดังกล่าว หรือตำแหน่งเทียบเท่ารัฐมนตรีลอย มักพบได้น้อย
# พรรคประชาชนซาราวัก
พรรคประชาชนซาราวัก  เป็นพรรคการเมืองในรัฐซาราวัก มาเลเซีย และเป็นส่วนหนึ่งในแนวร่วมแห่งชาติบาซีนัน นาซียนนัล พรรคนี้ก่อตั้งขึ้นเพื่อสืบทอดแนวคิดของพรรคเชื้อสายดายักแห่งซาราวักที่สลายตัวไปเมื่อเดือนธันวาคม พ.ศ. 2546 นำโดย ดาโต๊ะ สรี เจมส์ มาซิง และซึง ชีฮัว
# รถตู้ประหารชีวิต
รถตู้ประหารชีวิต หรือเรียก หน่วยประหารชีวิตเคลื่อนที่ ถูกพัฒนาขึ้นโดยรัฐบาลสาธารณรัฐประชาชนจีน และใช้ครั้งแรกใน พ.ศ. 2540 นักโทษจะถูกรัดด้วยสายหนังกับเปลหาม และประหารชีวิตโดยการฉีดสารพิษในรถตู้ รถตู้ดังกล่าวทำให้การลงโทษประหารชีวิตไม่จำเป็นต้องเคลื่อนย้ายนักโทษไปยังลานประหาร รถตู้ยังช่วยลดจำนวนคนที่ต้องใช้ในการประหารชีวิตแต่ละครั้งด้วย โดยมีเพียงสี่คนช่วยในการฉีดเท่านั้น แม้ว่าทางการจีนจะอ้างว่ารถตู้ดังกล่าวมีมนุษยธรรมกว่าการประหารชีวิตแบบเก่า แต่กลุ่มสิทธิมนุษยชนก็ทำนายว่า อัตราการประหารชีวิตในจีนจะเพิ่มขึ้น เพราะการประหารชีวิตเป็นไปโดยสะดวก
# ปลาน้ำฝายหลังดำ
ปลาน้ำฝายหลังดำ ปลาน้ำจืดชนิดหนึ่ง มีชื่อวิทยาศาสตร์ว่า Sikukia stejnegeri อยู่ในวงศ์ปลาตะเพียน (Cyprinidae)

เป็นปลาที่มีขนาดเล็ก พบได้ไม่บ่อยนัก มีลำตัวแบนข้าง ท่อนหางยาว นัยน์ตาโตมีเยื่อไขมันบาง ๆ เหมือนวุ้นหุ้มอยู่รอบตา ไม่มีหนวด ครีบมีก้านครีบเดี่ยวก้านสุดท้ายเป็นหนามแข็งขอบจักเป็นฟันเลื่อย ลำตัวมีสีขาวเงิน ครีบหลังมีแถบสีดำที่โคนและปลายครีบ ขอบบนและล่างครีบหางมีลายสีดำ และที่ฐานครีบมีลายสีดำจาง ๆ ครีบอื่นสีจางใส

มีขนาดโตเต็มที่ยาวได้ประมาณ 12 เซนติเมตร พบกระจายพันธุ์ในลุ่มแม่น้ำใหญ่ ๆ ทั่วประเทศไทย ทั้ง แม่น้ำเจ้าพระยา, แม่น้ำท่าจีน, แม่น้ำแม่กลอง, แม่น้ำโขง ยกเว้นแม่น้ำสาละวิน

เป็นปลาที่ถูกค้นพบและอนุกรมวิธานเป็นครั้งแรก โดย ดร.ฮิว แมคคอร์มิค สมิธ นักมีนวิทยาชาวอเมริกันที่เข้ามารับราชการในประเทศไทย  ที่คลองสีกุก ในเขตจังหวัดชัยนาท เมื่อปี ค.ศ. 1931 และถูกตั้งชื่อสกุลเป็นสกุลใหม่ด้วย โดยให้ชื่อสอดคล้องกับสถานที่ที่ค้นพบเจอ

เป็นปลาที่ใช้บริโภคกันในท้องถิ่น โดยที่ภาษาอีสานเรียกว่า "หมากมั่ง"สมโภชน์ อัคคะทวีวัฒน์, หน้า 174 สาระน่ารู้ปลาน้ำจืดไทย เล่ม ๑ (พ.ศ. 2547) ISBN 974-00-8701-9
# มินามิซันริกุ
มินามิซันริกุ  เป็นเมืองตากอากาศ ตั้งอยู่ในอำเภอโมโตโยชิ จังหวัดมิยางิ ประเทศญี่ปุ่น มีพื้นที่ 163.74 ตารางกิโลเมตร และจนถึงวันที่ 1 ตุลาคม ค.ศ. 2004 มีประชากร 19,170 คน เมืองดังกล่าวเป็นการรวมเข้าด้วยกันของเมืองชิซูงาวะและอูตัตสึในอำเภอโมโตโยชิ เมื่อวันที่ 1 ตุลาคม ค.ศ. 2005 และสร้างเป็นเมืองใหม่ชื่อมินามิซันริกุ

พื้นที่ส่วนใหญ่ของมินามิซันริกุถูกทำลายจากเหตุแผ่นดินไหวและคลื่นสึนามิในโทโฮกุ ค.ศ. 2011 โดยที่อาคารส่วนใหญ่ถูกคลื่นกวาดไปถึง 16 เมตรหรือมากกว่า ประชากรเมืองกว่าครึ่ง หรือ 9,500 คน สูญหายHoriuchi, Junko, (Kyodo News) "Evacuees persevere, eye future", Japan Times, 29 March 2011, p. 3. และเกือบจะแน่ใจได้ว่าเสียชีวิต หากจำนวนดังกล่าวได้รับการยืนยัน การสูญเสียชีวิตในเมืองแห่งนี้จะถือเป็นร้อยละยอดผู้เสียชีวิตสูงสุดของญี่ปุ่นทั้งประเทศจากคลื่นสึนามิ อย่างไรก็ตาม ประชากร 9,700 คนได้รับยืนยันว่ารอดชีวิต และอพยพไปแล้ว (Japanese) 

ก่อนหน้านี้ แผ่นดินไหวใหญ่ชิลี ค.ศ. 1960 ได้ส่งผลให้เกิดคลื่นสึนามิข้ามมหาสมุทรแอตแลนติกและถล่มเมืองชิซูงาวะในเวลานั้น โดยสูงถึง 2.8 เมตร ทำให้เกิดความเสียหายเป็นอันมากเมื่อเทียบกับมาตรฐานทั่วไป ผลคือ มีการสร้างกำแพงท่าเรือสูงเท่ากับตึกสองชั้นจนถึง ค.ศ. 1963 แต่กำแพงท่าเรือดังกล่าวไม่สามารถป้องกันคลื่นสึนามิที่เกิดใน ค.ศ. 2011 ได้ เพราะมีความสูงถึงตึกสี่ชั้น

 ประชากร 
จากข้อมูลการสำรวจสำมะโนประชากรของญี่ปุ่นสถิติประชากรมินามิซันริกุ จำนวนประชากรของมินามิซันริกุสูงสุดในคริสต์ทศวรรษ 1950 และลดลงอย่างต่อเนื่องในช่วง 70 ปีที่ผ่านมา
# ฟอสโฟโรไลซิส
ฟอสโฟโรไลซิส  คือ การสลายพันธะไกลโคซิดิค ด้วยอนินทรีย์ฟอสเฟต หรือ ออโธฟอสเฟต (Pi) ต่างไปจากไฮโดรไลซีส ที่เป็นการสลายพันธะด้วยน้ำ เอ็นไซม์ phosphorylase จะเข้าทางปลายนอน-รีีดิวซ์ของไกลโคเจน สลายพันธะไกลโคซิดิค ระหว่างคาร์บอนอะตอมของ C1 กับออกซิเจนอะตอมของพันธะโดยใช้ Pi ให้ผลผลิตเป็น กลูโคส-1-ฟอสเฟส รศ.สุนันทา ภิญญาวัธน์ ชีวเคมี 2 หน้า 215 คณะวิทยาศาสตร์ มหาวิทยาลัยรามคำแหง ISBN 978-616-513-461-3
# ตแลมแซน
ตแลมแซน  หรือ ติลิมซาน  เป็นเมืองทางตะวันตกเฉียงเหนือของประเทศแอลจีเรีย เป็นเมืองหลวงของจังหวัดชื่อเดียวกัน เป็นที่รู้จักเรื่องการปลูกต้นมะกอก ไร่องุ่น ยังมีการพัฒนาด้านอุตสาหกรรมเครื่องหนัง พรม สิ่งทอ ที่ส่งเป็นสินค้าออก เมืองมีประชากร 140,000 คน ในขณะที่จังหวัดมีประชากร 949,135 คน จากการสำรวจประชากรในปี ค.ศ. 20082008 census  เคยเป็นเมืองหลวงของอาณาจักรเบอร์เบอร์ในคริสต์ศตวรรษที่ 13 เป็นศูนย์กลางการค้าและวัฒนธรรมสมัยมัวร์ ตกอยู่ใต้การปกครองของจักรวรรดิออตโตมันในคริสต์ศตวรรษที่ 16 เป็นของฝรั่งเศสเมื่อ ค.ศ. 1842
# ไอ้หนุ่มเหลือขอ
ไอ้หนุ่มเหลือขอ (, , พินอิน: Bai4 Jia1 Zi3) ภาพยนตร์กังฟูสัญชาติฮ่องกง ในปี ค.ศ. 1982 นำแสดงโดย หยวนเปียว, หง จินเป่า, หลิน เจิ้งอิง, เจมส์ เทียน, หลิน เจิ้งอิง, เฉิน ฟ่านฉี กำกับการแสดงโดย หง จินเป่า

 เนื้อเรื่อง 
เหลียงจ้าน (หยวนเปียว) เป็นลูกชายเศรษฐีหนุ่มที่อาศัยอยู่กับครอบครัว ที่เมืองฝ่อซาน มณฑลกวางตุ้ง ในกลางศตวรรษที่ 19 เหลียงจ้านฝึกกังฟูกับอาจารย์ที่ถูกจ้างมาสอนจนคิดว่าตัวเองเก่งที่สุด เพราะเมื่อประลองกับเหล่าคนรับใช้ ทุกคนต่างพ่ายแพ้หมด โดยไม่รู้ตัว ทุกคนแกล้งยอมแพ้ให้

วันหนึ่ง คณะงิ้วเร่มาเล่นที่ฝ่อซาน เอ้อตี้ (หลิน เจิ้งอิง) นักแสดงนำของคณะได้ประลองฝีมือกับเหลียงจ้าน เหลียงจ้านเป็นฝ่ายพ่ายแพ้อย่างยับเยิน เมื่อเหลียงจ้านรู้ว่าเป็นคำสั่งของพ่อตัวเองที่จ้างให้ทุกคนแกล้งแพ้เพื่อให้เหลียงจ้านชนะ เหลียงจ้านได้ไล่อาจารย์ออก และติดตามคณะของเอ้อตี้ไปด้วยทุกที่ แต่เอ้อตี้ก็ไม่รับเป็นศิษย์

หนีเฟย (เฉิน ฟ่านฉี) เป็นบุตรชายของท่านอ๋องที่หลงใหลกังฟู พร้อมด้วย 2 องครักษ์ ได้เที่ยวประลองฝีมือกับนักสู้ต่าง ๆ จนได้มาพบกับเอ้อตี้ หนีเฟยอยากทำความรู้จักกับเอ้อตี้ แต่ว่าทั้งคู่เกิดมีเรื่องเข้าใจผิดกัน 2 องครักษ์จึงลอบทำร้ายเอ้อตี้จนบาดเจ็บสาหัส เหลียงจ้านได้เข้ามาช่วย ทำให้เอ้อตี้รับเป็นศิษย์อย่างเต็มใจ เอ้อตี้พักรักษาตัวอยู่ใกล้บ้านของศิษย์ผู้พี่ (หง จินเป่า) ที่เป็นผู้ถ่ายทอดกังฟูให้ ที่สุดเอ้อตี้ก็ต้องตายเพราะ 2 องครักษ์ของหนีเฟย เหลียงจ้านบังเกิดความแค้น จึงต้องฝึกปรนวิชากังฟูเพื่อล้างแค้น

 เบื้องหลังและความสำเร็จ 
ไอ้หนุ่มเหลือขอ เป็นภาพยนตร์กังฟูที่กำกับการแสดงโดย หง จินเป่า ซึ่งเป็นทั้งนักแสดงและผู้กำกับฉากแอ๊คชั่นในเรื่องด้วย โดยมี หยวนเปียว ร่วมแสดงและร่วมกำกับฉากแอ๊คชั่นด้วยกัน  และได้ หลิน เจิ้งอิง, เจมส์ เทียน และ เฉิน ฟ่านฉี ซึ่งเป็นนักแสดงประกอบที่ชำนาญกังฟูอยู่ด้วยแล้วร่วมแสดงในเรื่อง

โดยมีเนื้อหาเกี่ยวกับ เหลียงจ้าน ปรมาจารย์กังฟูแบบหย่งชุนที่มีตัวตนจริง ซึ่งเป็นอาจารย์ของ เฉิน หว่านซุน ผู้เป็นอาจารย์ของยิปมัน ปรมาจารย์กังฟูหย่งชุนที่มีชื่อเสียง

ภาพยนตร์ประสบความสำเร็จอย่างมากทั้งรายได้และเสียงวิจารณ์ โดยตัวละครเด่นในเรื่อง คือ เอ้อตี้ ที่รับบทโดย หลิน เจิ้งอิง นับเป็นบทบาทการแสดงที่ดีที่สุดชิ้นหนึ่งในชีวิตการแสดงของหลิน เจิ้งอิง ที่ต่อมาเป็นที่รู้จักกันเป็นอย่างดีจากบทอาจารย์ปราบผี จากภาพยนตร์เรื่อง ผีกัดอย่ากัดตอบ ในปี ค.ศ. 1985[ THE PRODIGAL SON (1982) ]ไอ้หนุ่มกังฟูเลือดเหล็ก